Түбән Пешли

Түбән Пешли (рус. Нижний Пишляй) яки Олы Пешли — Мордовиянең Атюрьев районына керүче татар авылы. Югары Пешли белән бергә Стрельник авыл җирлегенә карыйлар. Пешли елгасы буенда урнашкан. Авылга нигезне Темников татарлары сала. 1682 елга кадәр авыл районның хәзерге Шалы авылы янында була. Ул авылның исеме Кастров була. Ул урында әлегечә татар зираты сакланган. 1866 елга авылда 95 йорт исәпләнгән. Авылда элекке заманнардан агач мәчет, ике таш кибет, Урманчиев бай йорты сакланып калган. Авыл атамасы ике мордва сүзеннән тора: "пяше" (юкә) һәм "ляй" (елга, чишмә, үзән). Инкыйлабка кадәр Түбән Пешли тирә-юньдә үзенең җәдиди мәдрәсәсе белән мәшһүр булды. Бирегә 1911-13 елларда Һади Такташ укырга килә. Заманында биредә 500 шәкерт исәпләнгән. Совет заманында коммунистлар «Яңа тормыш» колхозын оештыра. Чыганаклар Топонимический список татарских населенных пунктов Мордовии(үле сылтама) Юлдаш (Спутник) газетасы. Нижнему Пишляю – 330 лет 2016 елның 4 март көнендә архивланган